*Hav i solnedgang*, 1835
*Liensfiord* (1841), inspirert av Norges fjorder.
**Francis Danby** (født 16. november 1793 nær Wexford, død 9. februar 1861 i Exmouth) var en britisk kunstner av irsk opprinnelse. Han tilhørte og var særs viktig i retningen kjent som Bristol School. Danby malte særlig landskapsmalerier, gjerne svært dramatiske, og mange med bibelske motiv.

Liv og arbeid
-------------

### Bakgrunn

Francis Danby og hans tvillingbror ble født nær Wexford sør på Irland. Faren var gårdbruker med et ganske lite jordstykke. Familien hans flyttet til Dublin etter at faren døde i 1807. Francis Danby lærte å male ved Royal Dublin Society og av den unge maleren James Arthur O'Connor. 

### Karriere

Sammen med O'Connor og en annen kunstner, George Petrie, dro han til London i 1813. Etter dette, og fram til 1824, bodde Danby i Bristol, der han giftet seg.

For *The Upas Tree* (1820) og *The Delivery of the Israelites* (1825) ble Danby valgt inn i Royal Academy, og slo seg etter dette ned i London. Danby besøkte Norge i 1825, og lagde mange senere malerier med motiv herfra.

Danby hadde økonomiske og ekteskapelige problemer som toppet seg i 1829, da han samtidig ble forbigått som fullverdig medlem av Royal Academy til fordel for John Constable. En skandale som endte med at kona forlot han gjorde at Danby dro utenlands. Han bodde en tid i Paris før han slo seg ned ved Genfersjøen i Sveits. 

*The Deluge* (*Syndfloden*), 1840
Rundt 1840 dro Francis Danby tilbake til England ettersom sønnene James og Thomas, som begge skulle bli kunstnere, hadde vokst opp. Danby slo gjennom på nytt med verk som *The Deluge*, *The Golden Age* og *The Evening Gun*. Han bosatte seg i Exmouth i Devon, der han døde i 1861.

I ettertid er Francis Danby i stor glad blitt glemt av den britiske kunstverdenen, og mange av verkene hans er gått tapt.

Referanser
----------

1. ↑   Benezit Dictionary of Artists, «Francis Danby», Benezit-ID B00046343[Hentet fra Wikidata]
2. 1 2 3   SIKART, oppført som Danby, Francis, SIKART ID 4023344, besøkt 18. juni 2021[Hentet fra Wikidata]
3. 1 2   Archive of Fine Arts, cs.isabart.org, abART person-ID 58559, besøkt 1. april 2021[Hentet fra Wikidata]
4. ↑   Dictionary of Irish Biography, Dictionary of Irish Biography-ID 002393[Hentet fra Wikidata]
5. ↑   Danby, Francis[Hentet fra Wikidata]
6. ↑   Discogs, Discogs artist-ID 2234934, besøkt 9. oktober 2017[Hentet fra Wikidata]
7. ↑   Social Networks and Archival Context, SNAC Ark-ID w6p57jp0, besøkt 9. oktober 2017[Hentet fra Wikidata]
8. 1 2   Union List of Artist Names, ULAN 500024662, utgitt 20. februar 2018, besøkt 22. mai 2021[Hentet fra Wikidata]

Kilder
------

* Francis Danby ved visual-arts-cork.com
* *Concise Dictionary of National Biography*, Oxford University Press, 1992
* Allen Staley: Review: Francis Danby, *The Burlington Magazine*, 1975

Eksterne lenker
---------------

* (en) Francis Danby – kategori av bilder, video eller lyd på Commons Rediger på Wikidata

  

Portal: Kunst

|  |  |
| --- | --- |
| Oppslagsverk/autoritetsdata | Store Danske Encyklopædi **·** Dictionary of Irish Biography **·** Brockhaus Enzyklopädie **·** Deutsche Biographie **·** VIAF **·** GND **·** LCCN **·** ISNI **·** BNF **·** BNF **·** BNF (data) **·** BNF (data) **·** SUDOC **·** ULAN **·** HDS **·** SIKART **·** MusicBrainz **·** Discogs
 |